Gyula Bárdos

Gyula Bárdos (* 15. marec 1958, Bratislava) je slovenský novinár a politik maďarskej národnosti, bývalý poslanec Národnej rady Slovenskej republiky a podpredseda Strany maďarskej koalície. Od roku 2012 je predsedom spoločenského a vzdelávacieho spolku Maďarov na Slovensku Csemadok.

Životopis 
Vyrastal a maturoval v Senci. V roku 1982 absolvoval učiteľské štúdium maďarčiny a slovenčiny na Filozofickej fakulte Univerzity Komenského v Bratislave. V rokoch 19831992 pracoval ako novinár v Bratislave, v rokoch 19921994 bol hovorcom MKDH.

Politická kariéra 
 19941998: poslanec Národnej rady SR za Maďarskú koalíciu
 20022006: poslanec národnej rady zvolený vo voľbách za Stranu maďarskej koalície (SMK). Bol podpredsedom Mandátového a imunitného výboru NR SR a členom Zahraničného výboru NR SR.
 2006: opätovne zvolený vo voľbách do parlamentu za SMK. Je členom Mandátového a imunitného výboru NR SR a overovateľom Výboru NR SR pre kultúru a médiá. Je predsedom poslaneckého klubu SMK a členom predsedníctva SMK.

V prezidentských voľbách v marci 2014 získal 97 035 hlasov (5,10 % z odovzdaných hlasov) a zo 14 kandidátov skončil na 5. mieste.

Osobný život 
Žije v Senci, s manželkou redaktorkou a moderátorkou Maďarského vysielania RTVS Ágnes Bárdos majú dve dcéry – herečku Judit Bárdos a poetku Kingu Bárdos.

Referencie

Iné projekty

Externé odkazy 
 Gyula Bárdos na webe Národnej rady SR
 Články týkajúce sa Gyulu Bárdosa na portáli teraz.sk TASR

Osobnosti z Bratislavy
Slovenskí novinári
Slovenskí politici
Politici SMK
Poslanci NR SR (1994 – 1998)
Poslanci NR SR (1998 – 2002)
Poslanci NR SR (2002 – 2006)
Poslanci NR SR (2006 – 2010)
Kandidáti na prezidenta Slovenskej republiky (2014)
Slovenské osobnosti maďarského pôvodu
Absolventi Filozofickej fakulty Univerzity Komenského v Bratislave